บาทเปิด 30.25 บาทต่อดอลลาร์ แข็งค่า 
เงินบาทเปิดตลาด 30.25 บาทต่อดอลลาร์ แข็งค่า หลังดอลล์กลับมาอ่อนค่า จับตาเงินทุนเคลื่อนย้าย
3 มี.ค. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 30.25 บาท/ดอลลาร์ จากวันที่ 2 มี.ค. 64 ที่ปิดตลาดที่ระดับ 30.32 บาท/ดอลลาร์
เงินบาทเช้านี้ปรับตัวแข็งจากวันที่ 2 มี.ค. 64 เนื่องจากดอลลาร์สหรัฐกลับไปอ่อนค่าเมื่อเทียบกับทุกสกุลเงิน ขณะที่พันธบัตรสหรัฐเริ่มนิ่งขึ้น Bond yield ปรับลดลง ระหว่างวันคงต้องรอดู Flow ทั้งในส่วนของทองคำ และเงินทุนเคลื่อนย้ายจากฝั่งหุ้น และพันธบัตร
ส่วนคืนนี้ ติดตามตัวเลขเศรษฐกิจที่สำคัญของสหรัฐ เช่น การจ้างงานภาคเอกชนเดือน ก.พ. และดัชนีภาคบริการเดือนก.พ.
นักบริหารเงิน คาดว่า วันนี้เงินบาทจะเคลื่อนไหวในกรอบ 30.20 - 30.30 บาท/ดอลลาร์